ตอนแรกตั้งใจจะมาลองอาหารในเทศกาลแซลมอนขร้านนี้ค่ะ แต่พอลองอ่านรายละเอียดดูดีๆแล้ว ถ้าจะใช้โปรลดราคาเมนูแซลมอน 30% นั้นต้องมีบัตรสมาชิกค่ะ ซึ่งค่าสมัครบัตรก็ตั้ง 300 บาท เลยทานเมนูปกติดีกว่า

ที่สั่งมาทานวันนี้คือข้าวแกงกะหรี่หมูทอดค่ะ ราคาข้าวแกงกะหรี่เพียวๆอยู่ที่ 100 บาท (มีอุด้งแกงกะหรี่ด้วย เพียวๆราคาเท่ากัน) และมีทอปปิ้งให้เลือกใส่ เช่น ไส้กรอก ไก่คาราเกะ แฮมเบิร์ก และหมูทอดค่ะ เราเลือกหมูทอด ราคาจานนี้ก็เลยออกมาอยู่ที่ 190 บาท เสิร์ฟมาจานใหญ่มาก ข้าวเยอะพูนจนตกใจ หมูก็ชิ้นใหญ่เนื้อเยอะ ทอดมากรอบอร่อยไม่อมน้ำมัน แกงกะหรี่อร่อย ใส่มันฝรั่งกับแครอทมาด้วย มีขิงดองมาช่วยแก้เลี่ยน จานนี้อิ่มและมากเว่อค่ะ ข้าวเหลือครึ่งนึง5555 เสิร์ฟคู่กับซุปมิโสะและกิมจิค่ะ

ของหวานของร้านนี้ก็ดีงามไม่แพ้กัน สั่งมาเป็นเครปช็อกโกแลตไอศกรีมชาเขียว (155 บาท) เสิร์ฟมาแบบไส้ช็อกโกแลตทะลักอกตรงกลางเครป น้ำลายสอเลย เครปแป้งนุ่มอร่อย ไอติมชาเขียวลูกโตก็เนื้อครีมเนียนหอมอร่อยมากค่ะ สาวกไอติมชาเขียวต้องมาโดนให้ได้

สำหรับร้านนี้นะคะ เราว่าพวกเมนูซูชิปลาดิบแพงไปนิด แต่พวกอาหารจานๆนี่ราคาโอเคและปริมาณเยอะค่ะ เป็นร้านที่ไว้ใจได้อีกร้านหนึ่งและมีสาขามากมายในห้าง